6.12.2022
SK
Úradný vestník Európskej únie
C 465/31 Utorok 3. mája 2022
59. konštatuje, že v správe Spoločného výskumného centra s názvom Formovanie environmentálnych a klimatických ambícií v poľnohospodárstve podľa modelu CAPRI (8) sa uvádza, že treba zvýšiť produktivitu ekologického poľnohospodárstva a hospodárenia so živinami, čo možno okrem iného dosiahnuť pomocou presného poľnohos­ podárstva, nových digitálnych technológií a ďalších inovačných techník;
60. konštatuje, že inovačné digitálne nástroje majú potenciál významne zvýšiť transparentnosť a vysledovateľnosť, a tým bojovať proti podvodom a nezákonným výrobným metódam, ako aj zvýšiť dôveru spotrebiteľa; odporúča preto Komisii, aby aj prostredníctvom strategických plánov SPP zabezpečila rozsiahlejšie nasadzovanie digitálnych technológií, ako sú presné poľnohospodárstvo a blockchain v ekologickom poľnohospodárstve; zdôrazňuje však, že tieto technológie dopĺňajú systémový prístup ekologického poľnohospodárstva k udržateľnosti a že sa musí zabezpečiť súkromie, rentabilita a nezávislosť poľnohospodárov, pokiaľ ide o údaje;
Zvýšenie prínosu ekologického poľnohospodárstva k udržateľnosti
61. opätovne zdôrazňuje význam výskumu a inovácií pre udržateľnosť ekologického poľnohospodárstva a pri plnení očakávaní spoločnosti v súvislosti s biodiverzitou, zmenou klímy a adaptáciou na zmenu klímy, životnými podmienkami zvierat a efektívnym využívaním zdrojov, a víta zámer Komisie vyčleniť finančné prostriedky z programu Horizont Európa na podporu týchto cieľov; v tejto súvislosti zdôrazňuje potrebu výskumu a inovácií na podporu prechodu na ekologické poľnohospodárstvo vrátane živočíšnej výroby pri nachádzaní alternatív pre určité vstupy do poľnohospodárstva aj spracovania s cieľom zvýšiť výnosy a zabezpečiť dostupnosť potrebných bielkovinových krmív, vitamínov, prípravkov na ochranu rastlín, najmä riešení biologickej kontroly, hnojív a genetických zdrojov, na ďalší rozvoj spoľahlivých poľnohospodárskych systémov a zvýšenie tolerancie voči suchu, škodcom a chorobám; vyzýva Komisiu, aby podnecovala a podporovala spoluprácu medzi výskumnými komunitami pôsobiacimi v oblasti ekologických a konvenčných potravín a poľnohospodárstva a najmä prostredníctvom európskeho partnerstva v oblasti inovácií (EIP AGRI);
62. odporúča vedecky podložený prístup k úrodnosti pôdy a potrebu rozvíjať, akceptovať a stimulovať inovácie v oblasti nových zdrojov rastlinných živín v ekologickom poľnohospodárstve vrátane zvýšenej recyklácie živín primeraným spracovaním a separáciou živín a tam, kde je to vhodné a primerané, produktov na hnojenie vyrobených z obnoviteľných zdrojov, ako je odpad z biomasy a živočíšny hnoj, s cieľom zamedziť dlhodobému nedostatku živín; pripomína význam maštaľného hnoja ako organického hnojiva a odporúča jeho udržateľné využívanie v pestovateľskom cykle; vyzýva Komisiu, aby posúdila nové recyklované materiály s obsahom základných rastlinných živín (fosfor, draslík a dusík), aby sa v budúcnosti mohli doplniť na zoznam vstupných materiálov nariadenia (EÚ) 2018/848 v súlade so zásadami ekologického poľnohospodárstva a zabezpečovať kvalitu, bezpečnosť a dôveru spotrebiteľov;
63. vyzýva na ďalší výskum a informovanie o potenciálnych výhodách používania rastlinných biostimulátorov a ekologických prípravkov na zlepšenie pôdy v systémoch ekologického poľnohospodárstva a o tom, ako prispievajú k absorpcii živín a vyššej výkonnosti podľa tohto výrobného modelu, s cieľom umožniť ich širšie využívanie a pomôcť zmenšiť rozdiel medzi ekologickými a konvenčnými výnosmi; poukazuje na to, že podpora používania primeranej kombinácie rôznych vonkajších živín špecifickej pre poľnohospodárske podniky okrem biologického viazania dusíka by mohla byť riešením problému nerovnováhy v bilancii živín v systémoch ekologického poľnohospodárstva;
64. zdôrazňuje, že je v EÚ naliehavo potrebná výroba ekologických rastlinných bielkovín a rozvoj a pestovanie ekologických strukovín, a to aj ako krmovín, s cieľom znížiť závislosť ekologickej poľnohospodárskej výroby od dovozu; vyzýva Komisiu, aby v tejto súvislosti vypracovala osobitný strategický plán;
65.
víta prínos ekologického poľnohospodárstva k nižšiemu používaniu syntetických pesticídov a vyzýva Komisiu, aby pri koncipovaní nových právnych predpisov o udržateľnom používaní pesticídov vymedzila prípravky biologickej kontroly a zvýšila dostupnosť riešení biologickej kontroly a prírodných látok, ktoré majú priestor na oveľa širšie použitie, a to zlepšením a urýchlením postupov hodnotenia a povoľovania;
(8)
Barreiro Hurle, J., Bogonos, M., Himics, M., Hristov, J., Perez Dominguez, I., Sahoo, A., Salputra, G., Weiss, F., Baldoni, E. a Elleby, C. Modelling environmental and climate ambition in the agricultural sector with the CAPRI model.
Úrad pre vydávanie publikácií Európskej únie, Luxemburg 2021.